Diari Oficial de la Generalitat Valenciana


Sumari del DOGV 5013, del 25-05-2005 (2005/5839)

Resolució de 17 de maig de 2005, del director general de Planificació i Ordenació Territorial de la Conselleria de Territori i Habitatge, per la qual se sotmet a informació pública el pla general transitori i urgent del municipi de Dénia (Alacant).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5013

Data del DOGV
:   25-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5839


Data del document
:   17-05-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Dénia
    * pla d'urbanisme

Resolució de 17 de maig de 2005, del director general de Planificació i Ordenació Territorial de la Conselleria de Territori i Habitatge, per la qual se sotmet a informació pública el pla general transitori i urgent del municipi de Dénia (Alacant). [2005/5839]
  
El director general de Planificació i Ordenació Territorial en data 17 de maig de 2005, va adoptar la resolució la part dispositiva de la qual a continuació es transcriu:
  
1. Sotmetre a informació pública el Pla general transitori i urgent del municipi de Dénia (Alacant), juntament amb l'Estudi d'Impacte Ambiental, mitjançant la publicació d'anuncis en el Diari Oficial de la Generalitat Valenciana i en diari no oficial d'àmplia difusió, d'acord amb el que establix l'article 158.2 del Reglament de planejament de la Comunitat Valenciana, aprovat per Decret 201/1998, de 15 de desembre. I la tramitació del qual ha sigut declarada d'especial urgència per acord del Govern Valencià de data 13 de maig de 2005.
  
El període d'informació pública serà de 20 dies hàbils, comptadors des de l'endemà de la publicació de l'anunci en el Diari Oficial de la Generalitat Valenciana. A l'efecte ha de quedar depositat un exemplar complet del projecte en les dependències dels serveis territorials d'Alacant i a l'Ajuntament de Dénia (Alacant).
  
2. Traslladar al Servei Territorial de Planificació i Ordenació Territorial d'Alacant, a fi que prosseguisca la tramitació per demanar els informes dels distints departaments i òrgans competents de les Administracions exigits per la legislació reguladora de les seues respectives competències, en especial demanar el preceptiu informe de les conselleries competents en matèria d'educació i sanitat, com també dictamen dels municipis confrontants a Dénia i a l'Ajuntament de Dénia com a municipi afectat, indicant-los la declaració d'urgència acordada per a la seua emissió.
  
Fet que es fa públic per al coneixement general i en compliment del que preveuen els articles 38, i 43 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en relació amb l'article 158, del Reglament de planejament de la Comunitat Valenciana, aprovat per Decret 201/1998, de 15 de desembre, del Govern Valencià.